06.12.2015.

**SAOPŠTENJE ZA MEDIJE**

**Prijevremeni izbori u Milićima: Glasanje protiče bez većih problema**

Glasanje na današnjim prijevremenim izborima za načelnika opštine Milići na većini biračkih mjesta protiče bez smetnji, uz manje nepravilnosti. Na 3 od ukupno 14 biračkih mjesta zabilježeno je do pet slučajeva tzv. porodičnog glasanja (više osoba u kabini za glasanje). Na 3 biračka mjesta je zabilježen bar jedan slučaj da jedna osoba pruža pomoć većem broju birača pri glasanju.

Mobilni tim Koalicije je do sada obišao i izvjestio o stanju neposredno ispred svih 14 biračkih mjesta. Nisu zabilježeni slučajevi kršenja izbornog procesa u neposrednoj blizini biračkih mjesta.

Koalicija poziva građane i građanke ove opštine da izađu na izbore. Biračka mjesta se zatvaraju u 19:00 sati, izuzev jednog biračkog mjesta čije je otvaranje kasnilo 15 minuta. Građani i građanke Milića sve uočene nepravilnosti mogu prijaviti na broj telefona 033 268 146.